Public procurement notice: Prior Information Notice Without Call For Competition
Published: 2023-05-30
Buyer: Väylävirasto
Country: FI
Contract type: Services
CPV classification: 72000000
Estimated value: 10000000 EUR

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Markkinavuoropuhelun kohteena ovat valmistelussa olevat 1) tiestötietojen keruun puitejärjestelyn ja 2) tiestötietojen ja kunnossapidon asiantuntijapalveluiden puitejärjestelyn hankinnat.
Tilaaja ja hankintayksiköt tarvitsevat toimintansa tueksi tiestötietoja, joiden keruu, ylläpito, jatkojalostaminen ja tietopalvelut hankitaan suurelta osin palveluna markkinoilta. Hankinta liittyy tiestötietojen keruuseen, jatkojalostamiseen ja tietopalveluihin.
- tiestötietoihin liittyvät asiantuntijatehtävät hankintayksikön osoittamissa kokouksissa, työryhmissä, projekteissa tai muissa tilaisuuksissa
- Tieverkon perustietojen inventointi, joka sisältää inventointiohjeen mukaisten tietojen keräämisen ja rekisteriin viennin hankintayksiköiden vastaanottamista uusista ja parannetuista tieosuuksista. Inventointi tehdään pääasiassa suunnitelma- ja toteutuma-aineistoista.
- Tiestön kunnossapidon suunnitteluun, hankintaan tai toteuttamiseen liittyvät tutkimukset ja selvitykset sekä ohjeiden laadinta.  Em. toimeksiannot voivat sisältää rekisteritietojen tai erilaisten data-aineistojen analysointia ja mallintamista. Toimeksiannoissa pääpaino on kuitenkin tietojen analysoinnissa, johtopäätösten tekemisessä ja niiden raportoinnissa.
- tiestön kunnossapitoon liittyvät asiantuntijatehtävät hankintayksikön osoittamissa kokouksissa, työryhmissä, projekteissa tai muissa tilaisuuksissa
Toimeksiantoja hankkivat puitesopimuksen käyttöön oikeutetut ELY-keskukset liikenne- ja infravastuualueiltaan ja Väylävirasto valtakunnallisesti. ELY-keskukset voivat tehdä keskenään yhteishankintoja.
Ennakkotietoilmoitukseen liittyy kutsu markkinakartoitukseen, jolloin kaikilla hankinnasta kiinnostuneilla toimittajilla on
mahdollisuus käydä hankintaa koskevaa teknistä vuoropuhelua Väyläviraston kanssa. Teknisen vuoropuhelun tarkoituksena on käydä yleisellä tasolla vuoropuhelua hankinnan kohteesta ja sen määrittämisestä. Tekninen vuoropuhelu ei sido Väylävirastoa toteuttamaan hankintaa. Tekninen vuoropuhelu ei myöskään sido toimittajaa mahdolliseen tarjouskilpailuun osallistumiseen.
Tekninen vuoropuhelu järjestetään tarjouspyyntöaineiston luonnosversioiden kommentoinnin ja tilaajan hankinnan kohteeseen liittyviin kysymyksiin vastaamisen kautta. Alustava ajankohta tarjouspyyntöaineiston luonnosversioiden ja kysymysten toimittamiselle on elokuussa 2023. Tilaaja varaa toimittajille noin viikon kommentointiajan.
Ilmoittautumisohje: Toimittajan tulee ilmoittaa kiinnostuksensa osallistua markkinavuoropuheluun perjantaihin 28.6.2023 klo 12.00 mennessä lähettämällä osoitteeseen reijo.prokkola@vayla.fi viesti otsikolla: "Tiestötietojen keruu ja asiantuntijapalvelut - markkinavuoropuhelu".
Tilaaja varaa oikeuden kutsua toimittajia myös kahdenkeskisiin neuvotteluihin tai jatkaa teknistä vuoropuhelua muulla erikseen ilmoitettavalla tavalla, joista ilmoitetaan tarvittaessa myöhemmin.
Tässä ennakkotietoilmoituksessa esitetyt kuvaukset ja hankintailmoituksen arvioitu julkaisupäivämäärä, kuten myös myöhemmin toimitettavat vuoropuhelun luonnosmateriaalit ovat alustavia ja suuntaa antavia hankinnan ennakkotietoja.


Award value: 10000000